b'\n_START_ARTICLE_\nJanez Kajzer\n_START_SECTION_\n\xc5\xbdivljenje\n_START_PARAGRAPH_\nGimnazijo je obiskoval v \xc5\xa0entvidu pri Ljubljani. Po kon\xc4\x8dani gimnaziji se je zaposlil kot novinar pri reviji Mladina, nato pa je postal urednik pri zalo\xc5\xbebi Borec in Pre\xc5\xa1ernovi dru\xc5\xbebi. Od leta 1989 do 1993, je urejal revijo Srce in oko. Po odhodu iz Pre\xc5\xa1ernove dru\xc5\xbebe je postal samostojni knji\xc5\xbeevnik._NEWLINE_Je tudi urednik zbirke Pri\xc4\x8devanje, ki opisuje \xc5\xbeivljenje Slovencev na Avstrijskem, spodnjem \xc5\xa0tajerskem in v Istri v drugi polovici 19. stoletja._NEWLINE_Poro\xc4\x8den je s pisateljico Marjeto Novak Kajzer.\n_START_SECTION_\nDelo\n_START_PARAGRAPH_\n\xc5\xbde zelo zgodaj je pokazal nagnjenje do ustvarjanja. Pri \xc5\xa1tirinajstih letih je izdal humoristi\xc4\x8dni list Sovir, v sedmem razredu gimnazije pa je sodeloval v \xc5\xa1olskem literarnem kro\xc5\xbeku in v glasilu Utripi._NEWLINE_Prva knjiga, s katero se je leta 1960 predstavil javnosti, je bila zbirka \xc4\x8drtic z naslovom Mimo dnevnega na\xc4\x8drta. Kritiki so jo sprejeli z naklonjenostjo in z navdu\xc5\xa1enjem. Bralcem je odpirala svet mladih na na\xc4\x8din, ki ga pred Kajzerjem ni uporabil \xc5\xa1e nih\xc4\x8de. V delih so zajete predvsem njegove \xc5\xbdivljenjske izku\xc5\xa1nje, v njih se skrivajo do\xc5\xbeivetja, spoznanja in izku\xc5\xa1nje iz \xc4\x8dasov, ko je obiskoval gimnazijo v \xc5\xa0entvidu._NEWLINE_Veliko \xc4\x8dlankov in zapisov je objavljenih v \xc5\xa1tevilnih revijah in \xc4\x8dasopisih, pri katerih je sodeloval kot redni novinar, urednik ali pa prilo\xc5\xbenostni dopisnik.'